CELEX: C2005/143/79
Language: da
Date: 2005-06-11 00:00:00
Title: Sag T-152/05: Sag anlagt den 18. april 2005 af John Arthur Slater mod Kontoret for Harmonisering i det Indre Marked (Varemærker og Design)

11.6.2005   
            
            
               DA
            
            
               Den Europæiske Unions Tidende
            
            
               C 143/43
            
         Sag anlagt den 18. april 2005 af John Arthur Slater mod Kontoret for Harmonisering i det Indre Marked (Varemærker og Design)
   (Sag T-152/05)
   (2005/C 143/79)
   Det sprog, stævningen er affattet på: engelsk
   Ved De Europæiske Fællesskabers Ret i Første Instans er der den 18. april 2005 anlagt sag mod Kontoret for Harmonisering i det Indre Marked (Varemærker og Design) af John Arthur Slater, London (Det Forenede Kongerige), ved solicitor M.J. Gilbert.
   Den anden part i sagen for appelkammeret var Prime Restaurant Holdings, Inc., Mississanga, Ontario (Canada).
   Sagsøgeren har nedlagt følgende påstande:
   
               —
            
            
               Afgørelse truffet af Fjerde Appelkammer den 13. december 2004 i sag R 582/2003-4 annulleres.
            
         
               —
            
            
               Prime Restaurant Holdings, Inc's begæring om, at EF-varemærkeregistrering nr. 447730 erklæres ugyldig, afvises.
            
         
               —
            
            
               Harmoniseringskontoret og andre parter tilpligtes at bære deres egne omkostninger og at betale sagsøgerens omkostninger i den foreliggende sag, i klagesag nr. R582/2003-4 og i ugyldighedssag nr. 232C000447730/1.
            
         Søgsmålsgrunde og væsentligste argumenter:
   
               Det registrerede EF-varemærke, der begæres erklæret ugyldigt
            
            
               Ordmærket EAST SIDE MARIO'S for varer og tjenesteydelser i klasse 25, 26 og 42 — EF-varemærke nr. 447730
            
         
               Indehaver af EF-varemærket
            
            
               John Arthur Slater
            
         
               Indgiveren af begæringen om, at EF-varemærket erklæres ugyldigt
            
            
               Prime Restaurant Holdings, Inc.
            
         
               Indgiverens varemærke eller tegn
            
            
               De nationale ord- og figurmærker EAST SIDE MARIO'S
            
         
               Annullationsafdelingens afgørelse
            
            
               EF-varemærket erklæret ugyldigt
            
         
               Appelkammerets afgørelse
            
            
               Afslag på klagen
            
         
               Søgsmålsgrunde
            
            
               Tilsidesættelse af artikel 51, stk. 1, litra b), i Rådets forordning nr. 40/94. Ifølge sagsøgeren begik appelkammeret en fejl, da den fastslog, at sagsøgeren handlede på vegne af tredjemand, som skulle betragtes som den, der ansøgte om varemærket, at denne tredjemand handlede i ond tro, og at der er udvist illoyal adfærd.